Haagi tribunalis eile genotsiidis ja inimsusevastastes kuritegudes süüdi tunnistatud Ratko Mladić sai talle mõistetud eluaegsest vanglakaristusest teada pisut hiljem, kuna kohus oli saatnud õigusemõistjaid valetamises süüdistava 74-aastase mehe saalist minema.
Kellele sangar, kellele süüdimõistetud roimar
«Nad valetavad, te valetate. Ma ei tunne end hästi,» hüüdis Mladić, kes oli kohtusaali saabudes veel kaameratesse naeratanud ja üles tõstetud pöialt näidanud.